CELEX: 62021CN0729
Language: lt
Date: 2021-12-01 00:00:00
Title: Byla C-729/21: 2021 m. gruodžio 1 d. Naczelny Sąd Administracyjny (Lenkija) prašymas priimti prejudicinį sprendimą byloje W. Sp. z o. o. / Dyrektor Izby Administracji Skarbowej w Łodzi

2022 3 21   
            
            
               LT
            
            
               Europos Sąjungos oficialusis leidinys
            
            
               C 128/6
            
         
      2021 m. gruodžio 1 d.Naczelny Sąd Administracyjny (Lenkija) prašymas priimti prejudicinį sprendimą byloje W. Sp. z o. o. / Dyrektor Izby Administracji Skarbowej w Łodzi
      
      (Byla C-729/21)
      (2022/C 128/08)
      Proceso kalba: lenkų
      
         Prašymą priimti prejudicinį sprendimą pateikęs teismas
      
      
         Naczelny Sąd Administracyjny
      
      
         Šalys pagrindinėje byloje
      
      
         Kasatorė: W. Sp. z o. o.
      
      
         Kita kasacinio proceso šalis: Dyrektor Izby Administracji Skarbowej w Łodzi
      
      
         Prejudiciniai klausimai
      
      
                  1.
               
               
                  Ar Europos Sąjungos teisės nuostatos dėl PVM turi būti aiškinamos taip, kad leidžiama taikyti nacionalinės teisės nuostatą, kaip antai Ustawa z dnia 11 marca 2004 r. o podatku od towarów i usług (2004 m. kovo 11 d. Prekių ir paslaugų mokesčio įstatymas) (Dz. U. 2021, 685 pozicija; toliau – PVM įstatymas) 6 straipsnio 1 punktą, pagal kurią savarankiškos įmonės dalies perleidimui PVM netaikomas ir ši išimtis nesiejama su 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 19 straipsnyje nustatyta sąlyga, kad asmuo, kuriam perleidžiamas turtas, perimtų turtą perleidžiančio asmens teises?
               
            
                  2.
               
               
                  Jei į pirmąjį klausimą būtų atsakyta teigiamai, ar turi būti perleista visa ši savarankiška perleidėjo turto dalis, kad būtų galima taikyti PVM įstatymo 6 straipsnio 1 punkte numatytą atleidimą nuo PVM, ir ar pakeitimai šiuo aspektu (perleisto turto draudimo ir valdymo sutarčių neperėmimas) reiškia, kad įvykdytas apmokestinamas prekių tiekimas?
               
            
         (1)  OL L 347, 2006, p. 1.